title: Presslash usuli - Saqlash vazirligi toshkent farmatsevtika instituti dori turlari texnologiyasi kafedrasi
text: 6-rasm. Preslash usulida shamchalar olish qurilmasi.
  Shamcha massasi silindrga joylanadi va vint buraladi, bunda porshen bosim hosil qiladi va
  massani teshikchalar orqali matritsa (qolip) bo’shlig’iga siqib chiqaradi va to’ldiradi. Keyingi
  berilayotgan shamchalar bosim yordamida (5) yopqichni ochadi va taxtakachlangan shamchalar
  (6) taxtakachdan chiqadi.
  Bu usulda ham shamchalarni quyish usuli kabi dorivor modda va asoslarni har xil hajm
  egallaganligi uchun hisoblash formulalaridan foydalaniladi. Tayoqchalarni presslab olish usulida
  yana xuddi shu kabi qurilmalar bo’lib, unda ham silindr porshen vinti bilan turli o’lchamdagi
  qolipchalar bilan hosil qilingan massa ma’lum (kerakli) o’lchamdagi qalinlikda presslab chiqarilib,
  so’ngra bir tomoni ingichkalanadi (uchlanadi). Bunda ham kerakli miqdordagi asos jadvaldan
  topiladi yoki yuqorida keltirilgan formula yordamida hisoblab chiqiladi.
  Quyidagi dorixatni ko’rib chiqamiz.
  Rp.: Aethacridini lactatis 0,01
  Ol.Cacao q.s.ut f bacillus urethralis
  longitudine 3 cm et diametro 3 mm
  D.t.d. N10
  S. tayoqcha
  Jadvaldan foydalangan holda bu o’lchamdagi 10 ta tayoqchaga 0,21x10=2,1g kakao moyi
  sarf bo’lishini topamiz, 0,1 g etakridin laktat havonchada 2-3 tomchi suv bilan dispergirlanadi,
  keyin kakao moyi bilan aralashtiriladi. Hosil bo’lgan xamirsimon massa presslash qurilmasiga
  solinib, qolipining o’lchami 3 mm bo’lgan pressda presslanadi va uni 3 sm dan 10 ta bo’lakka
  bo’linadi.